stanford-oval/wikipedia huggingface dataset:
Samsung Galaxy Tab 2 10.1

Samsung Galaxy Tab 2 10.1
Samsung Galaxy Tab 2 10.1 on Samsung Electronicsin huhtikuussa 2012 julkaisema taulutietokone. Siinä on 16 gigatavua tallennustilaa ja 1 gigatavu keskusmuistia. Näytö koko on 10,1 tuumaa. Sen tarkkuus on 800 × 1 280 pikseliä. Laitteessa on kaksiydinprosessori. Akkua on 7 000 milliampeerituntia. Takakamera on 3,15 megapikseliä ja etukamera on 0,3 megapikseliä. Käyttöjärjestelmä on Android 4.0.3, joka on päivitettävissä 4.1-versioon.
Samsung Galaxy Tab 3 10.1

Samsung Galaxy Tab 3 10.1
Samsung Galaxy Tab 3 10.1 on Samsungin kesäkuussa 2013 julkaisema tabletti. Siinä on Android 4.2.2 Jelly Bean -käyttöjärjestelmä. Siinä on 10,1 tuuman näyttö ja kaksiydinprosessori. Keskusmuistia on 1 gigatavu ja tallennustilaa on  16 tai 32 gigatavua. Laite tukee enintään 64 gigatavun microSD-kortteja. Akkua on 6 800 milliampeerituntia. Takakamera on 3,15 megapikseliä ja etukamera on 1,3 megapikseliä.
Ródoksen hiippakunta

| Ródoksen hiippakunta Ιερά Μητρόπολη Ρόδου |
| --- | --- |
 Hiippakunnan katedraali Neitsyt Marian ilmestyksen katedraali Ródoksen kaupungissa.
Kirkkokunta:  ortodoksinen kirkko
Osa kirkkoa:  Konstantinopolin ekumeeninen patriarkaatti
Seurakuntia:  64
Luostareita:  9
Perustettu:  325
Tuomiokirkko:  Neitsyt Marian ilmestyksen katedraali
www.imr.gr
Ródoksen hiippakunta (kreik. Ιερά Μητρόπολη Ρόδου, Ierá Mitrópoli Ródou) on ortodoksinen hiippakunta Kreikassa. Se kuuluu suoraan ekumeenisen patriarkaatin alaisuuteen.
Hiippakunta käsittää nimensä mukaisesti Ródoksen saaren. Siihen kuuluu 64 seurakuntaa (enoría). Hiippakunnan katedraali eli piispanistuin on Ródoksen kaupungissa sijaitseva Neitsyt Marian ilmestyksen katedraali.
Luostarit

Hiippakunnan alueella sijaitsee yhdeksän toiminnassa olevaa luostaria:
Munkkiluostarit
Arkkienkeli Mikaelin luostari (Moní Taxiárchou Michaíl toú Tharrenoú)
Filérimoksen luostari eli Neitsyt Marian luostari (Moní Panagías Filerímou)
Neitsyt Maria Faneroménin luostari (Moní Panagías Faneroménis Ixiás)
Neitsyt Maria Paramythián luostari (Moní Panagías Paramythías)
Neitsyt Marian syntymän luostari (Moní Genesíou Theotókou Skiadíou)
Pyhän Johannes Teologin luostari (Moní Agíou Ioánnou toú Theológou Artamítou)
Nunnaluostarit
Neitsyt Marian luostari (Moní Panagías Ypsenís)
Neitsyt Maria Pantánassan luostari (Moní Panagías Pantanássis)
Pyhän Nektarioksen luostari (Moní Agíou Nektaríou Kryoneríou)
Aiheesta muualla

Ιερά Μητρόπολη Ρόδου. Hiippakunnan verkkosivut. (kreikaksi)
Archángeloksen Arkkienkelten kirkko (Naós Taxiarchón).
Falirákin Pyhän Nektarioksen kirkko (Naós Agíou Nektaríou).
Líndoksen Neitsyt Marian kuolonuneen nukkumisen kirkko (Naós Koimíseos tís Theotókou).
Asklipeión Neitsyt Marian kuolonuneen nukkumisen kirkko (Naós Koimíseos tís Theotókou).
Samsung Galaxy Tab 4 10.1

| Samsung Galaxy Tab 4 10> 1 |
| --- | --- |


Valmistaja:  Samsung
Julkaistu:  kesäkuu 2014
Mitat:  243,4 × 176,4 × 8 mm
Paino:  487 g
Näyttö:  10,1"
Näytön kuvatarkkuus:  1 280 × 800
Suoritin:  Qualcomm Snapdragon 400 -neliydin­prosessori, 1,2 GHz
Grafiikkapiiri:  Adreno 305
Keskusmuisti:  1,5 Gt
Flash-muisti:  16 Gt
Takakamera:  3,1 megapikseliä
Etukamera:  1,3 megapikseliä
Käyttöjärjestelmä:  Android 4.4.2 KitKat
Akku:  6 800 mAh
Liitännät:  microUSB
Muistikorttipaikka:  tukee enintään 64 gigatavun microSD-kortteja
Infobox OKNimi-testi OK: 
Samsung Galaxy Tab 4 10.1 on Samsungin kesäkuussa 2014 julkaisema tabletti. Siinä on 10,1 tuuman näyttö ja neliydinprosessori. Tallennustilaa on 16 gigatavua ja keskusmuistia 1,5 gigatavua. Laite tukee enintään 64 gigatavun microSD-kortteja. Takakameran tarkkuus on 3,15 megapikseliä ja etukameran 1,3 megapikseliä. Akkua on 6 800 milliampeerituntia. Käyttöjärjestelmänä on Android 4.4.2 KitKat.
Semanttisen laskennan tutkimusryhmä

| Semanttisen laskennan tutkimusryhmä |
| --- | --- |
 Semanttisen laskennan tutkimusryhmän logo
 engl. Semantic Computing Research Group 
Perustettu:  2002
Aihealue:  Semanttinen Web, Linkitetty data
Johtaja:  Eero Hyvönen
Osoite:  Maarintie 8, Espoo, Suomi
Sivusto:  seco.cs.aalto.fi
Semanttisen laskennan tutkimusryhmä (engl.  Semantic Computing Research Group, lyhenne SeCo) on vuonna 2002 Helsingin yliopistossa perustettu tutkimusryhmä. Nykyisin tutkimusryhmä on osa Aalto-yliopiston tietotekniikan laitosta. Ryhmän tutkimus keskittyy semanttisiin teknologioihin, kuten Semanttinen Web, linkitetty avoin data, ja älykkäät web-palvelut, joiden sovellusalueita ovat olleet esimerkiksi kulttuuriperintö, digitaaliset ihmistieteet, terveys, laki, biologia, hallinto, markkinointi ja oppiminen.
Tutkimusryhmä on tieteellisten julkaisujen lisäksi kehittänyt erilaisia prototyyppisovelluksia yhteistyössä yritysten, yliopistojen sekä julkisten ja muiden organisaatioiden kanssa. Näiden sovellusten tarkoitus on tuoda esiin semanttisten teknologioiden tuomat mahdollisuudet. Tällaisia sovelluksia ovat mm. Sotasampo ja Semanttinen Finlex. Näiden palveluiden lisäksi tutkimusryhmä on julkaissut myös erilaisia ontologioita, ontologioiden ja datan hallinnointiin liittyviä tukipalveluita (SAHA, ONKI ym.), tekstin ja ontologioiden väliseen linkitykseen sekä dokumenttien annotointiin tarkoitettuja palveluita sekä työkaluja (ARPA).
Samnilaissodat

Samnilaissodilla viitataan kolmeen roomalaisten ja samnilaisten heimojen väliseen sotaan, jotka käytiin vuosien 343 eaa. ja 290 eaa. välillä. Samnilaiset olivat roomalaisten sitkeimpiä vihollisia Italiassa. He taistelivat vielä esim. liittolaissodassa Sullaa vastaan. Sotiin osallistuivat lähes kaikki Italian ryhmät, kuten etruskit, umbrit ja galleja.
Varsinkin toisessa, pitkässä sodassa roomalaiset kärsivät raskaita tappioita ja häväistystä. Vasta sodat Pyrrhosta ja Karthagoa vastaan toivat yhtä vaikeita tilanteita. Toisaalta vaikeudet johtivat myös sotilaallisiin uudistuksiin, ja lopulta Rooma nousi voiton turvin keskisen Italian valtiaaksi. Tasavalta sai lisää alueita ja asukkaita (?) mikä vaikutti siihen, että Rooma alkoi käydä sotia muuallakin eikä vain paikallisia taisteluja.
Sotien kulku > Ensimmäinen samnilaissota

Apenniinien ylänköheimot, sabiinit, olivat vanhastaan pyrkineet raivaamaan tiensä Latiumin kautta Tyrrhenanmerelle. Etruskit ja latinalaiset pureutuivat kuitenkin maihinsa, ja sadan vuoden aikana kulkijoiden muuttoliike oli kääntynyt etelään ja kaakkoon. Heitä oli virrannut Campaniaan, jossa he olivat sivistyneet ja heidän elintasonsa oli noussut, ja he olivat unohtamassa isiensä tavat. 300-luvulla ennen ajanlaskumme alkua vahvin vuoristolaiskansa, samnilaiset, alkoi muuttaa alas vuorilta Campanian sukulaistensa jäljissä. Kauempana etelässä bruttien ja lucaanien vuoristoheimot painostivat kreikkalaisia siirtokuntia Magna Graeciassa.
Campanialaiset vetosivat Roomaan, joka vastasikin avunpyyntöön. Roomalaisten lähettiläät tapasivat samnilaisten johtajat, mutta heitä kohdeltiin tylysti, ja siitähän seurasi sota.
Ensimmäinen samnilaissota oli lyhyt. Sitä leimasivat Rooman voitot ja sotilaiden kapina, joka tukahtui rauhallisesti diktaattori Marcus Valerius Corvuksen avulla. Sota kesti kaksi vuotta ja päättyi, kun roomalaiset hylkäsivät campanialaiset kukistaakseen kapinan omien liittolaistensa (socii) taholta Latiumissa. Latinalaiset oli vedetty sotaan ilman heidän omaa suostumustaan, ja heitä ärsytti riippuvuus Roomasta.
Huolimatta sodan lyhyydestä sai Rooma liitettyä alueisiinsa Campanian rikkaan pohjoisosan, johon kuului myös sen tärkein kaupunki Capua. Roomalaiset historioitsijat värittivät kuvaustaan sodan alusta lainaten Thukydidestä, mutta on kuitenkin uskottavaa että campanialaiset lopulta pyysivät apua.

Jos näin on, tämä voi olla ensimmäinen kerta, kun avunpyyntö on ollut syynä siihen, että Rooma ryhtyi sotaan. Oli miten oli, Campania oli tärkeä lisä Rooman resursseihin, ja sikäläisille on saatettu myöntää Rooman kansalaisuus ilman äänioikeutta (civitas sine suffragio).
Sotien kulku > Toinen (Suuri) samnilaissota

Vuonna 327 eaa. rauha Campanian tasangon ja Samniumin vuoristolaisten välillä rikkoutui ja samnilaiset perustivat kreikkalaiseen Neapoliihin varuskunnan. Campanialaiset pyysivät jälleen apua Roomalta, joka vastasi tapansa mukaan – aggressiivisesti. Roomalaiset kohtasivat samnilaiset Liris-joen laaksossa ja aloittivat "Suuren samnilaissodan", joka kesti yli kaksikymmentä vuotta eikä siitä puuttunut roomalaisten tekemiä hyökkäyksiä. Sodan alkupuolella Rooma kärsi raskaita tappioita, mutta kuitenkin elpyi ja uudisti sodankäyntiään. Ilmeisesti näihin aikoihin roomalaiset vaihtoivat kreikkalaisten hopliittien falangin joustavampaan ja taktisesti lupaavampaan manipuliin, joka sopi paremmin vuoristoiseen maahan.
Alkuun roomalaiset kunnostautuivat, ja samnilaiset tarjosivat rauhaa. Tasavallan ehdot olivat kuitenkin sietämättömiä, joten sota jatkui. Samana vuonna – 321 eaa. – samnilaiset saivat roomalaiset ansaan Kaudinan solassa. Armeijan mukana oli kumpikin, siis kaksi Rooman konsulia. Samnilaisten johtaja Gaius Pontius tarjosi roomalaisille kaksi vaihtoehtoa; kuolla, tai suostua rauhaan ja 'kulkea ikeen ali'. "Ies" oli roomalaisten keihäistä tehty portti. Elettä pidettiin todellisena nöyryytyksenä. Konsulit valitsivat lopulta jälkimmäisen. Myöhemmät roomalaiskirjoittajat ovat koettaneet kiertää häpeän väitteillä rauhan torjumisesta Roomassa ja kostosta samnilaisille.
600 roomalaista ritaria joutui panttivangiksi. Vangitut konsulit saivatkin solmittua rauhan viideksi vuodeksi, ja sota pysähtyi joksikin aikaa.
Vuosina 320 ja 319 eaa. roomalaiset lähtivät kostamaan ja palauttamaan kunniaa. He saivatkin samnilaiset kukistettua. Livius sanoo sitä erääksi Rooman historian suurimmaksi tapahtumaksi.
Voitosta huolimatta roomalaiset kärsivät pahan tappion Lautulaessa 315 eaa. Vuoteen 314 kohtalo näytti olevan samnilaisten puolella. Campania oli vähällä pettää roomalaiset, ja jotkin samnilaisten kaupungit olivat solmineet Rooman kanssa rauhan. Lisäksi etruskit päättivät sekaantua välienselvittelyyn 311 eaa. Tämä päätti 40 vuotta kestäneen rauhan.
Ensišokin jälkeen roomalaiset kuitenkin ryhdistäytyivät. Sota muuntui kamppailuksi alueen herruudesta. Vuosien 311 ja 304 välillä Rooma sai useita voittoja niin etruskeista kuin samnilaisistakin. Vuonna 308 etruskit tarjosivat rauhaa, joka solmittiin raskain ehdoin. 304 rauhaa pyysivät myös samnilaiset. Ehdot olivat kovat, mutta eivät murskaavat. Rauha solmittiin, ja se kesti vuoteen 298 eaa.
Sotien kulku > Kolmas samnilaissota

Kolmannessa sodassa samnilaisten liittolaisina olivat apulilaiset, etrurilaiset, umbrilaiset ja gallialaiset. Roomasta lähti neljä sotajoukkoa eri suuntiin vihollisia vastaan. Yksi niistä ryhtyi taisteluun samnilaisia ja heihin liittyneitä gallialaisia vastaan Sentinumin luona (295 eaa.). Kun gallialaiset tekivät ankaran hyökkäyksen sotavaunuillaan ja saattoivat roomalaiset epäjärjestykseen, näytti yleinen pako olevan tulossa. Sinä hetkenä konsuli Decius, niin kuin hänen isänsä eräässä latinalaissodassa juhlallisesti vihitti itsensä ja vihollisen manalan jumalille, peitätti päänsä ja ajatti hevosensa vihollisen tiheimpään ryhmään, jossa hän kuoli lukemattomista iskuista. Taistelu päättyikin Rooman vihollisen täydelliseen tappioon. Toisella kerralla Pontius itse otettiin kiinni, vietiin riemusaatossa Roomaan ja siellä mestattiin. Samnilaisten maa kärsi suuresta hävityksestä ja kansan täytyi tyytyä voittajan määräämiin koviin ehtoihin.
Kronologia

Ensimmäinen samnilaissota (344 – 341 eaa.)
342 eaa. – Taistelu Gaurusvuorella
341 eaa. – Roomalaiset lopettavat sodan samnilaisia vastaan ja sotivat kapinoivia latinalaisia vastaan (340 – 338 eaa.)
Toinen eli Suuri samnilaissota (326 – 304 eaa.)
(327 eaa. – Samnilaiset alistavat Neapoliin)
326 eaa. – Suuri samnilaissota alkaa
321 eaa. – Roomalaiset väijytetään Kaudinan solassa ja pakotetaan kulkemaan ikeen ali
320 eaa. – Samnilaiset hävittävät Fregellaen
315 eaa. – Lautulaen taistelu; Samnilaisten selvä voitto
314 eaa. – Taistelu Teracinassa; Roomalaisten voitto Fabius Rulianuksen johdolla
311 eaa. – Etruskit liittyvät sotaan samnilaisten puolelle
310 eaa. – Vadimon järven taistelu etruskien ja roomalaisten välillä
308 eaa. – Sota laajenee kun umbrit, picentinit ja marsit liittyvät sotaan Roomaa vastaan. Etruskit ja roomalaiset solmivat rauhan
306 eaa. – Hernicien kapina Roomaa vastaan
305 eaa. – Bovianumin taistelu päättyy samnilaisten tappioon ja lopettaa vastarinnan tältä haavaa
304 eaa. – Sota päättyy. Eekvit (Aequi) kukistetaan. Rooma perustaa monia uusia siirtokuntia ja saa haltuunsa suuria osia keski- ja etelä- Italiasta
Kolmas samnilaissota (298 – 290 eaa.)
298 eaa. – Sota alkaa
298 eaa. – Volterran taistelu
298 eaa. – Roomalaiset valtaavat Taurasian, Bovianum Vetuksen ja Aufidenan kaupungit samnilaisilta
297 eaa. – Konsuli Fabius Maximus Rullianus saa voiton samniiteista lähellä Tifernumia
295 eaa. – Taistelu Sentinumissa
294 eaa. – Samnilaiset saavat voiton Luceriassa
293 eaa. – Aquilonian taistelu
291 eaa. – Roomalaiset rynnäköivät Venusian samnilaiskaupunkiin
290 eaa. – Sota päättyy samnilaisten häviöön
Fresko Kaudinan solan taistelusta
Käännös suomeksi
Samsung Galaxy A32 5G

| Samsung Galaxy A32 5G |
| --- | --- |
Valmistaja:  Samsung
Muut versiot:  Samsung Galaxy A32
Käyttöverkot:  2G, 3G, 4G ja 5G
Mitat:  164,2 × 76,1 × 9,1 mm
Paino:  205 g
Näyttö:  TFT 6,5"
Näytön kuvatarkkuus:  720 × 1 600 px
Suoritin:  MediaTek MT6853 Dimensity 720 5G -kahdeksanydin­prosessori
Grafiikkapiiri:  Mali-G57 MC3
Muisti:  64 tai 128 Gt
Keskusmuisti:  4, 6 tai 8 Gt
Takakamera:  48 Mpx + 8 Mpx (ultralaajakulma) + 5 Mpx (makro) + 2 Mpx (syvyys)
Etukamera:  13 Mpx
Käyttöjärjestelmä:  Android 11
Akku:  5 000 mAh
Liitännät:  USB-C, kuulokeliitäntä
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin
Infobox OKNimi-testi OK: 
Samsung Galaxy A32 5G on Samsungin 13. tammikuuta 2021 julkistama älypuhelin. Se tuli myyntiin Suomessa 12. helmikuuta. Samsung julkisti puhelimesta 25. helmikuuta Samsung Galaxy A32 -mallin, jossa ei ole 5G-tukea.
Puhelimessa on kahdeksanydinprosessori ja 6,5 tuuman näyttö. Tallennustilaa on valittavana 64 tai 128 gigatavua ja keskusmuistia neljä, kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla. Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran kahdeksan megapikseliä, makrokameran viisi megapikseliä ja syvyyskameran kaksi megapikseliä. Etukameran tarkkuus on 13 megapikseliä. Akun kapasiteetti on 5 000 milliampeerituntia, ja se tukee 15 watin pikalatausta. Sormenjälkitunnistin on sijoitettu laitteen kylkeen. Käyttöjärjestelmänä on Android 11 ja käyttöliittymänä One UI 3.0.
Aiheesta muualla

Samsung Galaxy A32 5G Samsungin sivuilla
Samsung Galaxy Note 3

| Samsung Galaxy Note 3 |
| --- | --- |


Valmistaja:  Samsung Electronics
Julkaistu:  25. syyskuuta 2013
Edeltäjä:  Samsung Galaxy Note II
Seuraaja:  Samsung Galaxy Note 4
Mitat:  151,2 × 79,2 × 8,3 mm
Paino:  168 g
Näyttö:  5,7" Super AMOLED -täysteräväpiirtonäyttö
Näytön kuvatarkkuus:  1 080 × 1 920
Suoritin:  Samsung Exynos 5 Octa 8-ydin, 1,9 GHz, ARM Cortex-A15 ja ARM Cortex A7
Grafiikkapiiri:  Mali-T628 MP6
Keskusmuisti:  3 Gt
Flash-muisti:  16/32/64 Gt
Takakamera:  13 megapikseliä
Etukamera:  2 megapikseliä
Käyttöjärjestelmä:  Android 4.3 "Jellybean", päivitettävissä Android 5.0 "Lollipop" -versioon
Akku:  3 200 mAh
Muistikorttipaikka:  tukee enintään 64 gigatavun microSD-kortteja
Infobox OKNimi-testi OK: 
Samsung Galaxy Note 3 on Samsung Electronicsin 25. syyskuuta 2013 julkaisema älypuhelin, jossa on esiasennettuna Android 4.3 "Jellybean" -käyttöjärjestelmä.
Tekniset tiedot > Muotoilu

Samsung Galaxy Note 3 -älypuhelimessa on 5,7-tuumainen täysteräväpiirtonäyttö.
Tekniset tiedot > Fyysiset osat

Laitteesta löytyy Samsungin oma Exynos 5 Octa -suoritin. Laitteessa on kolme gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 megapikselin takakamera. Etukameran tarkkuus on puolestaan kaksi megapikseliä.
Videokuvaus voidaan tehdä 2160p (4K) -tarkkuudella 30 kuvaa sekunnissa.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.3 "Jellybean".
Myöhemmin laitteeseen on tullut päivitys Android 5.0 "Lollipop" -versioon.
Samsung Galaxy S Plus

| Samsung Galaxy S Plus |
| --- | --- |


Valmistaja:  Samsung Electronics
Julkaistu:  heinäkuu 2011
Käyttöverkot:  2G, 3G
Mitat:  122,4 × 64,2 × 9,9 mm
Paino:  119 g
Näyttö:  Super AMOLED, 4,0"
Näytön kuvatarkkuus:  480 × 800 px
Suoritin:  Qualcomm Snapdragon S2, 1,4 GHz
Muisti:  8 tai 16 Gt
Keskusmuisti:  512 Mt
Kamera:  5 megapikseliä
Etukamera:  0,3 megapikseliä
Radio:  FM-radio
Valmiusaika:  480 h
Puheaika:  17 h
Käyttöjärjestelmä:  Android 2.3 Gingerbread
Akku:  1 650 mAh
Liitännät:  microUSB, kuulokeliitäntä
Muistikorttipaikka:  kyllä
Infobox OKNimi-testi OK: 
Samsung Galaxy S Plus on Samsung Electronicsin heinäkuussa 2011 julkaisema älypuhelin, jossa on 4,0 tuuman näyttö. Tallennustilaa on 8 tai 16 gigatavua ja keskusmuistia 512 megatavua. Takakameran tarkkuus on viisi megapikseliä ja etukameran 0,3 megapikseliä. Akun kapasiteetti on 1 650 milliampeerituntia ja käyttöjärjestelmänä on Android 2.3 Gingerbread.
Samsung Galaxy S Duos 3

| Samsung Galaxy S Duos 3 |
| --- | --- |


Valmistaja:  Samsung Electronics
Julkaistu:  elokuu 2014
Edeltäjä:  Samsung Galaxy S Duos 2
Mitat:  121,4 × 62,9 × 10,8 mm
Paino:  124 g
Näyttö:  4,0"
Näytön kuvatarkkuus:  480 × 800 px
Suoritin:  1,2 GHz kaksiydinprosessori
Keskusmuisti:  512 Mt
Flash-muisti:  4 Gt
Takakamera:  5 megapikseliä
Etukamera:  0,3 megapikseliä
Käyttöjärjestelmä:  Android 4.4.2 KitKat
Akku:  1 500 mAh
Liitännät:  microUSC
Muistikorttipaikka:  tukee enintään 32 gigatavun microSD-kortteja
Infobox OKNimi-testi OK: 
Samsung Galaxy S Duos 3 on Samsung Electronicsin elokuussa 2014 julkaisema älypuhelin, jossa on Android 4.4.2 KitKat -käyttöjärjestelmä.
Puhelimessa on 4 tuuman näyttö ja kaksiydinprosessori. Tallennustilaa on 4 gigatavua ja keskusmuistia 512 megatavua. Laite tukee enintään 32 gigatavun microSD-kortteja. Akkua on 1 500 milliampeerituntia. Takakamera on 5 megepikseliä ja etukamera 0,3 megapikseliä.
Samsung Galaxy Note5

| Samsung Galaxy Note5 |
| --- | --- |


Valmistaja:  Samsung Electronics
Julkaistu:  elokuu 2015
Edeltäjä:  Samsung Galaxy Note 4
Seuraaja:  Samsung Galaxy Note7
Mitat:  153,2 x 76,1 x 7,6 mm
Paino:  171 g
Näyttö:  5,7" Super AMOLED 2K, Corning Gorilla Glass 4
Näytön kuvatarkkuus:  1 440 x 2 560
Suoritin:  Samsung Exynos 7 Octa 7420 8-ydin, 2,1 GHz, ARM Cortex-A57 ja ARM Cortex A53, 64-bittinen, 14 nm
Grafiikkapiiri:  Mali-T760 MP8
Keskusmuisti:  4 Gt
Flash-muisti:  32/64/128 Gt
Takakamera:  16 megapikseliä
Etukamera:  5 megapikseliä
Käyttöjärjestelmä:  Android 5.1 "Lollipop", päivitettävissä Android 7.0 "Nougat" -versioon
Akku:  3 000 mAh
Infobox OKNimi-testi OK: 
Samsung Galaxy Note5 on Samsung Electronicsin elokuussa 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.
Tekniset tiedot > Muotoilu

Samsung Galaxy Note 5 -älypuhelimessa on 5,7-tuumainen näyttö 2K-resoluutiolla. Näyttö on suojattu Corning Gorilla Glass 4 -lasilla.
Tekniset tiedot > Fyysiset osat

Laitteesta löytyy Samsungin oma Exynos 7 Octa 7420-prosessori. Laitteessa on 4 gigatavua RAM-muistia ja 32, 64 tai 128 gigatavua sisäistä tallennustilaa.
Tekniset tiedot > Fyysiset osat > Kamerat ja multimedia

Laitteessa on 16 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 2160p (4K) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 5.1 "Lollipop".
Myöhemmin laitteeseen on tullut päivitys Android 7.0 "Nougat" -versioon.
Salvatore Ferragamo

Salvatore Ferragamo (5. kesäkuuta 1898 Bonito, Italian kuningaskunta – 7. elokuuta 1960 Firenze, Italia) oli italialainen jalkinesuunnittelija. Hän avasi ensimmäisen suutariverstaansa 13-vuotiaana vuonna 1912, missä hän teki naisille mittatilauskenkiä. 16-vuotiaana hän muutti Yhdysvaltoihin, ensin Bostoniin ja myöhemmin Santa Barbaraan Kaliforniaan. Samoihin aikoihin myös filmiteollisuus kasvoi Hollywoodissa. Ferragamo onnistui mallistollaan saamaan kuuluisuutta, ja hänestä tuli filmitähtien suosima kenkäsuunnittelija. Vuonna 1927 hän muutti takaisin Italiaan, Firenzeen. Siellä hän jatkoi kenkien tekoa Hollywoodin filmitähdille. Ferragamon asiakkaina olivat filmitähdet kuten Marilyn Monroe ja Sophia Loren.  Vuonna 1938 hän osti Firenzestä palatsi Palazzo Spini Feronin, jossa on nykyään hänen nimeään kantava museo. Vuonna 1947 hän sai työstään Neiman Marcus Fashion Award -palkinnon.
Aiheesta muualla

Salvatore Ferragamo
Museo Milavida (Arkistoitu – Internet Archive)
Sammalsurukki

| Sammalsurukki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Surukit Schiffornis
Laji::  virescens
Kaksiosainen nimi
 Schiffornis virescens  (Lafresnaye, 1838) 
Katso myös
   Sammalsurukki Wikispeciesissä   Sammalsurukki Commonsissa 
Infobox OKNimi-testi OKIUCN-testi OK: 
Sammalsurukki (Schiffornis virescens) eli aiemmalta nimeltään sammaltanssija on tityrojen heimoon kuuluva varpuslintu.
Levinneisyys

Sammalsurukkia tavataan Argentiinassa, Brasiliassa ja Paraguayssa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. Sammalsurukin elinympäristöä ovat kosteat metsät.
Samira Saïd

Samira Saïd palkittavana Beirut International Awards Festivals -tapahtumassa vuonna 2011.
Samira Saïd vuoden 1980 Eurovision laulukilpailun alla Alankomaissa.
Samira Saïd (alias Samira Bensaïd, arabiaksi سميرة سعيد‎ ) on marokkolainen laulaja, joka on tehnyt vuosien varrella uraansa erityisesti Marokosta ja Egyptistä käsin.
Saïd aloitti laulamisen yhdeksänvuotiaana. Vuonna 1980 hän osallistui Eurovision laulukilpailuun historian ensimmäisenä ja toistaiseksi ainoana Marokon edustajana. Hän esitti kappaleen ”Bitakat hob” ja sai seitsemän pistettä sijoittuen kahdeksanneksitoista. Kilpailuun osallistui yhteensä yhdeksäntoista maata.
Saïd on levyttänyt uransa aikana yli 30 musiikkialbumia. Hän on onnistunut pysymään yhtenä arabimusiikin kärkinimistä. Hän on aina pyrkinyt löytämään uusia ideoita musiikkiinsa pitääkseen tyylinsä tuoreena ja on hyödyntänyt musiikissaan useita eri tyylilajeja kuten tarabia, raita, jazzia ja hidasta musiikkia.
Vuonna 2003 Saïd voitti World Music Awardin sekä BBC-palkinnon parhaana Lähi-idän artistina albumillaan Youm Wara Youm. Vuonna 2006 hän lauloi jalkapallon Afrikan-mestaruuskilpailujen avajaisissa Kairossa.
Saïd on naimisissa liikemies Mustapha Naboulssin kanssa, ja heillä on poika Shadi.
Diskografia

| 0 | 1 | 2 | 3 |
| --- | --- | --- | --- |
|  El hob elli ana a'aycheh (1980)  Bitaqat hob (1980)  ben lif (1981)  Hikaya (1982)  Allemnah el hob (1983)  Ketr al kalam (1983)  Methaya'li (1984)  Lilet el ouns (1984)  |  Ya damaiti haddi (1984)  Ehki ya chahrazed (1985)  Youm akablak fih (1985)  Ech gab li gab (1985)  Amrak ajib en (1986)  Ana walla anta (1989)  Moch hatnazel a'anak (1986)  Sibak (1986)  |  Ya ebn al halel (1987)  Ghariba (1988)  Sibni louahdi (1988)  Ensani (1989)  Ba'adin neta'ateb (1990)  Choft el amar (1991)  Hannitlak (1992)  Khayfa (1992)  |  a'ach'a (1993)  Kolli de echa3at (1995)  Enta habibi (1997)  a'al bal (1998)  Rouhi (1999)  Laila habibi (2001)  Youm Wara Youm (2002)  Awweeni Beek (2004)  |
Aiheesta muualla

Kuvia tai muita tiedostoja aiheesta Samira Saïd Wikimedia Commonsissa